Sabinet | Volume 121 Number 3345
Volume 121 Number 3345, 2020
Die Kerkblad - Volume 121 Number 3345, May 2020
Volume 121 Number 3345, May 2020
Source: Die Kerkblad 121, pp 1 –2 (2020)
By die belewing van die korona-pandemie wat oor die aarde spoel, met al die gevolge daarvan, hoedat ’n hele wêreld tot stilstand kom en soveel strukture, besighede ensovoorts, ineenstort terwyl mense in hulle duisende sterf, het die gedig van Totius by my opgekom: “Die wêreld is ons woning nie.”
Vader ... en óók ...Koning
Author D. (Dirk) Laufs
Source: Die Kerkblad 121, pp 4 –5 (2020)
Wanneer in hierdie gebed ons HERE as “Vader” aangespreek moet word, begryp ons redelik goed wat hiermee bedoel word. As dit egter verder duidelik word dat Hy óók ons “Koning” is, kom ’n ander, dikwels verwaarloosde faset van HOM na vore. ’n Faset wat ons ooglopend minder of selfs verkeerd verstaan en uitlewe.
Fopnuus uit die Bybel
Source: Die Kerkblad 121, pp 6 –7 (2020)
Daar was nog altyd mense wat die Bybel misbruik het om allerlei afleidings te maak, verskynsels te verklaar, ensovoorts. Hulle doen dit deur tekste buite konteks te “verklaar”, ander tekste letterlik te verklaar sonder om die spesifieke genre (bv. digterlike stof) in ag te neem, ensovoorts.
Sorg vir die gemeente deur skuldbelydenis en versoening
Source: Die Kerkblad 121, pp 8 –9 (2020)
Een van die belangrikste middels om die hele gemeente te versorg, is deur die liturgiese handeling van skuldbelydenis en versoening. Die doel van die versorging en opbou van die gemeente deur hierdie liturgiese handeling is versoening met God en met mekaar deur die herstel van verhoudinge. Die sonde van die gemeente as geheel en die sonde van lidmate werk verwoestend in op hierdie verhoudinge en dit moet voortdurend herstel word deur belydenis van skuld en sekerheid van vergewing en versoening. Omdat die gemeente die liggaam van Christus is, raak die een lid se sonde ook die ander.
Om op die pad van vergewing en genesing te gaan, behoort die hele gemeente gesamentlik in ’n liturgiese handeling sondes te bely. Sondes wat die hele gemeente raak, is die sonde van koudheid en louheid in die diens van die Here en die medelidmaat, byvoorbeeld dat die gemeente nie genoegsaam na mekaar omsien nie, te veel na binne gerig is en nie die evangelie met alle mag in woord en daad uitdra nie.
Korona en die tekens van die tye
Source: Die Kerkblad 121, pp 10 –12 (2020)
Gaan die korona-pandemie die einde van die wêreld beteken? Is Covid-19 die teken van die eindtyd? Hierdie vrae het in die afgelope maand of wat op verskillende maniere by ons opgeduik. Saam met die vrae het ook verskillende antwoorde gekom, merendeels via inskrywings op Facebook, Twitter en die elektroniese media. Sommige is van mening dat die pandemie beteken dat die einde nou hier is. En dan is daar weer ander wat sê dat die pandemie niks met die eindtyd te doen het nie. Te midde van sulke verwarrende opinies moet gelowiges, soos in alle sake, ook nou vra: Watter lig kry ons in die Bybel hieroor?
Covid-19 : die roeping van die kerk
Source: Die Kerkblad 121, pp 13 –14 (2020)
COVID-19 het letterlik alles verander: ons gesinslewe, ons skole, ons samelewing en natuurlik ons kerke. Wat is dan die roeping van die kerk in hierdie tyd van pandemie en inperking?
Die korona-pandemie en die werk van ons diakens
Source: Die Kerkblad 121, pp 15 –17 (2020)
Ten tye van die skryf van hierdie artikel is die handbriek van die wêreld opgetrek vanweë die korona-pandemie en wêreldwyd is daar nog stilstand, onsekerheid en meer vrae as antwoorde. Van China het hierdie virus en daarmee saam die verwarring, onsekerheid en verandering oorgespoel – na Italië, Frankryk, Amerika en natuurlik ook Suid-Afrika.
Die bediening van die opgestane Here (1)
Source: Die Kerkblad 121, pp 18 –19 (2020)
Die herdenking van die heilsgebeure aan die hand van die kerklike jaar is en bly vir die kerk van die Here iets kosbaar. Dit dra vir my persoonlik altyd die boodskap: Dit wat ons gedenk, is werklik, dit het konkreet, prakties hier op aarde gebeur, dis deel van ons aardse almanak. So is ons nou in die 40 dae tussen Jesus se opstanding en sy hemelvaart, ’n tydperk wat ons kan noem “Die bediening van die opgestane Here”. Kom ons probeer, tussen die beskrywings van die vier Evangelies en ook ander Skrifgedeeltes, ’n geheeloorsig kry oor die gebeure daardie 40 dae, asook die inhoud en betekenis van Jesus se prediking met die verskynings.
Die bediening van die opgestane Here (2)
Source: Die Kerkblad 121, pp 20 –22 (2020)
Na die oorsigtelike blik op Jesus se verskynings gedurende die 40 dae ná sy opstanding en die openbaringsmomente wat die verskynings kenmerk, kan ons nou baie kortliks kyk na die verskillende verskynings self, en hoe daardie momente deurbreek in die verskynings.
Bedieningsnood in die Afrika-konteks en feesviering (2006 – 2012) Die geskiedenis van die TSP (13)
Source: Die Kerkblad 121, pp 23 –24 (2020)
'n Simposium oor die leerinhoude van teologiese opleiding is op 19 Junie 2007 by die TSP gehou. Daar was ’n groot aantal predikante, waaronder kuratore, teenwoordig. Sake wat bespreek is, was onder andere die praktiese kwessies eie aan Afrika en Suid-Afrika, konteks-sensitiewe bedieningsopleiding, die missionêre roeping van die kerk en die versterking van die geestelike verhouding tussen dosente en studente. In die lig van die besluit van die Sinode van 2003 “dat onderneem word om dringend en ernstig te herbesin oor opleiding van predikante in die GKSA, in die lig van die kritieke bedieningsnood in veral swart, landelike en ‘township’-gemeentes”, het daar ook ’n uitvoerige rapport by die Sinode van 2009 hieroor gedien.
God het die kerk gekies (2) Efesiërs 1:1-14
Author G.P. (Gerhard) van Rhyn
Source: Die Kerkblad 121, pp 25 –26 (2020)
Wie is die kerk en hoe moet ons kerk wees? Hierdie is die twee vrae wat die brief aan die Efesiërs beantwoord. Nes die res van die Woord, is die brief aan die Efesiërs nie net vir hulle bedoel gewees nie, maar vir die Here se kerk van alle tye en plekke. Hierdie brief begin op ’n merkwaardige manier: God se lof word besing vir die verlede, die hede en die toekoms van die kerk. Was jy al so opgewonde om iets met iemand te deel, dat jy skaars asemhaal om alles net uit te kry? Kinders kry dit dikwels goed reg. Hulle borrel oor wanneer hulle iets vertel! Dit is wat hier in Efesiërs 1 gebeur. Paulus is so meegevoer deur God se genade dat hy oorborrel van woorde van lof aan God. Vers 3-14 is ’n lang sin in die oorspronklike taal. ’n Lofsang wat amper nie einde het nie. ’n Lofsang oor wie die kerk is. Oor ons identiteit. Oor ons verlede, ons hede en ons toekoms. ’n Lofsang wat beklemtoon dat alles net genade is. In Efesiërs 1 maak God dit duidelik dat die kerk gekies, gered en gemerk is.
In hierdie tweede artikel gaan ons stilstaan by ons hede: Ons is verlos deur die Seun.
Source: Die Kerkblad 121, pp 28 –28 (2020)
Hartlike gelukwense aan die volgende predikante/professore met hulle verjaardae in Mei
Hartlike gelukwense aan die volgende emeriti/emerituseggenotes/-weduwees met hulle verjaardae in Mei
Source: Die Kerkblad 121, pp 29 –29 (2020)
Oproep tot verootmoediging en gebed, volgens KO, art 66
Ons eie TV-platform
Source: Die Kerkblad 121, pp 30 –32 (2020)
Boeke deur prof. VE d’Assonville